Syyskuun 1944 uhrien hautakumpu ja -muistomerkki.
Keskitysleirin juutalaismuistomerkki.
Saksan sotavankeja hautaamassa kuolleita Kloogan keskitysleirillä vuonna 1944
**Kloogan keskitysleiri** oli Viron Kloogassa natsimiehityksen aikana toiminut työleiri, joka päättyi noin 2 000 juutalaisen murhaan 19. syyskuuta 1944.

Keskitysleirin perustaminen
---------------------------

Kloogan keskitysleiri perustettiin jo vuonna 1942, mutta se otettiin laajempaan käyttöön keskitysleirinä vasta elo–syyskuussa 1943. Leiri oli Tallinnan–Paldiski -rautatien eteläpuolella. Se oli noin 1,279 neliömetriä*selvennä* ja sen ympärillä oli noin 2,5 metriä korkea piikkilanka-aita. Vuonna 1943 sinne siirrettiin Kaunasin ja Vilnan ghetoista Liettuasta sekä Salaspilsin ghetosta, Latviasta, tuotuja juutalaisia. Lisäksi tuotiin pieni määrä Virosta, Venäjältä ja Romaniasta. Vankeja oli leirillä noin 2 000–3 000. Leiri perustettiin Vaivaran keskitysleirin alaisuuteen. He työskentelivät Kloogan seudun teollisuuslaitoksissa, muun muassa puusepänverstailla ja betonitehtailla. 

Kun sinne 29. syyskuuta 1943 tuotiin ensimmäiset 750 juutalaista oli siellä jo ennestään 650 juutalaista; 600 naista ja 50 miestä*selvennä*. Siellä oli sitä ennen ollut noin sata neuvostoliittolaista sotavankia.

Saksalaisten lähtö leiriltä
---------------------------

Neuvostoliiton joukkojen hyökätessä Viron alueelle elokuussa 1944 osa vangeista siirrettiin Puolaan. Syyskuun 17. päivänä 1944 leiri määrättiin tyhjennettäväksi. Syyskuun 19. päivänä jäljelle jääneet noin 2 000 leiriläistä ammuttiin ja osa poltettiin ennen leirin johdon pakenemista Saksaan. 80 vankia pelastui piilottelemalla lähialueella.

Muistomerkit
------------

Keskitysleirialueella, Klooga-Aedlinnan rautatieseisakkeen pohjoispuolella, on useita keskitysleirin muistomerkkejä. Neuvosto-Viron aikana, vuonna 1951, pystytettiin hautakivi leiriltä löydettyjen vainajien hautapaikalle. Vuonna 1994 Viron ja Israelin valtioiden edustajat paljastivat muistomerkin juutalaisuhrien muistoksi.

Lähteet
-------

* Maripuu, Meelis: Klooga concentration camp (Kloogan keskitysleiri Estonica-tietosanakirjassa) *Estonica, Encyclopedia about Estonia*.  30.12.2009. Viro-instituutti.  Arkistoitu 7.4.2022. Viitattu 4.7.2015. (viroksi), (englanniksi)

### Viitteet

1. 1 2 3  Landé, Peter: Klooga, Estonia Forced Labor Camp Prisoners, July, 1944 *JewishGen - The Home of Jewish Genealogy*.  7.6.2009. Viitattu 01.03.2018 (englanniksi).
2. ↑  Report of survey of the Klooga concentration camp held by the Office of Public Prosecutor of the Estonian SSR *State Archives of the Russian Federation*.  29.9.1944.  Arkistoitu 1.4.2016. Viitattu 01.03.2018 (englanniksi).
3. 1 2 3 4  Klooga koonduslaager - Vaivara süsteemi koletu lõpp (pdf) *Riho Västrik, S-Keskus*.  2001.  Arkistoitu 5.3.2016. Viitattu 01.03.2018 (viroksi).
4. ↑  Holocaust Memorials, Klooga Memorials (Kloogan keskitysleiri natsiuhrien muistomerkkisivustolla) *Monuments, Museums, Institutions in Commemoration of Nazi Victims*. Stiftung Topographie des Terrors.  Arkistoitu 4.7.2015. Viitattu 4.7.2015. (englanniksi), (saksaksi)

Aiheesta muualla
----------------

* Images of the Holocaust at Klooga (englanniksi) Mustavalkoisia kuvia leiriltä.